Vaasa

Vaasa seu Vasa seu Nicolaopolis (Suecice Vasa) est oppidum Finnicum fere 65 600 incolarum in regione Ostrobothnia, in Finnia Occidentali provincia situm. Quod et Helsingia, caput Finniae, 419 chiliometris distant; Vaasa et Wegelia, proximum magnum oppidum Finnicum, 78 distant chiliometris; Vaasa autem et Uma, urbs Sueciae, chiliometris 80 distant. Cyronia Maior, Korsholmia, Laihela, Malax, Vero sunt oppida et municipia vicina Vaasae. Oppidum conditum est nomine Finnice Mustasaari ('Insula nigra', Latine Korsholmia) die 2 Octobris anno 1606 a Carolo IX rege Sueciae. Locus hodie Vanha Vaasa ('Vaasa vetus') appellatur; Korsholmia autem nominatur municipium Vaasam oppidum circumstans. Annis ab 1855 ad 1917 oppidum Nikolainkaupunki ('Oppidum Nicholai') appellabatur. Pinacotheca Notae Nexus interni 1507 Vaasa Nexus externi